चेन्नई. श्रीलंकन नेवी ने समुद्र में मछली पकड़ रहे एक भारतीय मछुआरे को गोली मार दी, जिससे उसकी मौत हो गई। घटना से गुस्साए सैकड़ों लोगों ने मंगलवार को रामेश्वरम में विरोध प्रदर्शन किया। उन्होंने मारे गए अपने साथी की बॉडी लेने से इनकार किया है। उनका कहना है कि पहले कोई केंद्रीय मंत्री यहां का दौरा करे और यह भरोसा दिलाए कि ऐसी घटनाएं दोबारा नहीं होंगी। इस बीच, डीएमके के वर्किंग प्रेसिडेंट एमके स्टालिन ने इस मामले को लेकर भारत सरकार की चुप्पी पर सवाल उठाया है। स्टालिन ने कहा, "केंद्र सरकार चुपचाप बैठकर तमाशा नहीं देख सकती, उसे कड़ा एतराज जताना चाहिए।" सरकार एम्बेसी लेवल की मीटिंग तुरंत बुलाए...
- न्यूज एजेंसी के मुताबिक, डीएमके के वर्किंग प्रेसिडेंट स्टालिन ने घटना की आलोचना की है। उन्होंने भारत सरकार से एम्बेसी लेवल की मीटिंग तुरंत बुलाने की अपील की है।
- 22 साल के ब्रिडगो नाम के भारतीय मछुआरे की सोमवार को श्रीलंकन नेवी की फायरिंग में मौत हो गई थी। घटना में सरवनन (22) नाम का एक दूसरा भारतीय मछुआरा जख्मी भी हुआ है।
- श्रीलंकन नेवी पर्सनल्स ने मुछआरों पर फायरिंग तब की, जब वे अपनी बोट से कच्चाथिवु द्वीप से थोड़ी ही दूरी पर मछली पकड़ रहे थे।
श्रीलंकन नेवी पर्सनल्स को अरेस्ट करने की मांग
- सैकड़ों मछुआरों ने घटना के विरोध में थंगाछिमदाम में प्रदर्शन किया। उन्होंने फायरिंग करने वाले श्रीलंकन नेवी पर्सनल्स को गिरफ्तार करने की भी मांग की। उन्होंने कहा, "पाल्क स्ट्रेट में मछली पकड़ने के मुद्दे पर दोनों देशों के ऑफिशियल्स के बीच प्रॉपर को-ऑर्डिनेशन नहीं है।"
- उन्होंने मारे गए अपने साथी की बॉडी भी लेने से इनकार किया। रामेश्वरम फिशरमैन एसोसिएशन के प्रेसिडेंट एस एमिरेट ने कहा, "पहले कोई केंद्रीय मंत्री यहां का दौरा करे और यह भरोसा दिलाए कि ऐसी घटनाएं दोबारा नहीं होंगी।"
- उन्होंने श्रीलंकन नेवी द्वारा पकड़े गए सभी भारतीय मछुआरों और जब्त की गई उनकी बोट्स को छोड़े जाने की भी मांग की। एहतियात के तौर पर आइलैंड पर पुलिस की तैनाती की गई है।
श्रीलंका के कब्जे में 85 भारतीय मछुआरे और 128 बोट
- मारा गया भारतीय मछुआरा ब्रिडगो सेंट्रल रामेश्वरम के थंगाछिमदाम का रहने वाला था। फिशरीज डिपार्टमेंट के असिस्टेंट डायरेक्टर कुलांछिनाथन के मुताबिक, ब्रिडगो को गले में गोली लगी थी, जिससे उसकी मौके पर ही मौत हो गई।
- श्रीलंका द्वारा भारतीय मछुआरों को गिरफ्तार करने की घटनाओं में इजाफा हुआ है। इस पर तमिलनाडु सरकार ने हाल ही में एतराज भी जताया था। राज्य सरकार ने इस मामले में भारत सरकार पर कोलंबो पर दबाव नहीं बनाने का आरोप लगाया है।
- मौजूदा वक्त में 85 भारतीय मछुआरे और उनकी 128 बोट श्रीलंकन नेवी के कब्जे में हैं।
hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva